
Te’
Τρίτη, 08 Σεπτεμβρίου 2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με την κλοπή και φθορά ξένης περιουσίας στη Θάσο την 17/08/2026 – Σύλληψη αλλοδαπού για συμμετοχή σε εγκληματική οργάνωση

Συνέχεια ενημέρωσης:
Αναφορικά με το περιστατικό διάρρηξης σε τρία (03) εκδοτήρια ναυτιλιακών εταιρειών, τα οποία ευρίσκονται εντός της Χερσαίας Ζώνης Λιμένα (Χ.Ζ.Λ.) Θάσου τις πρώτες πρωινές ώρες την 17.08.2026, συνελήφθη, τις πρωινές ώρες χθες, ένας 40χρονος αλλοδαπός (υπήκοος Βουλγαρίας) για παράβαση του άρθρου 372 του Π.Κ. «Κλοπή», του άρθρου 378 «Φθορά ξένης περιουσίας», του άρθρου 374 παρ. δ του Π.Κ. «Διακεκριμένη κλοπή» και του άρθρου 187 παρ. 3 του Π.Κ. «Σύσταση Εγκληματικής Οργάνωσης». 
Ειδικότερα, κατόπιν αξιοποίησης πληροφοριών και οπτικού υλικού, ο ανωτέρω ταυτοποιήθηκε ως ένας εκ των δύο δραστών των εν λόγω έκνομων ενεργειών. Ο 40χρονος εντοπίστηκε ως οδηγός Ι.Χ.Ε. οχήματος και ακινητοποιήθηκε από στελέχη της Λιμενικής Αρχής της Θάσου και του Γραφείου Ασφαλείας της Λιμενικής αρχής της Καβάλας σε συνεργασία με στελέχη της Ομάδας Ασφαλείας του Α.Τ. Θάσου. Σε έρευνα που ακολούθησε, ανευρέθηκαν και κατασχέθηκαν:

· Ένα (01) πατίνι μαύρου/κόκκινου χρώματος
· Δύο ασύρματοι χειρός με κεραίες και ακουστικά,
· Δύο (02) συσκευές κινητής τηλεφωνίας, 
· Ένα ακτοπλοϊκό εισιτήριο επιβάτη και οχήματος 
· Χρηματικό ποσό τετρακοσίων εβδομήντα πέντε ευρώ (475 €) και 
· Είδη ρουχισμού και εξοπλισμού τα οποία σχετίζονται με τα αδικήματα που τελέστηκαν.

Προανάκριση διενεργείται από το Α’ Λιμενικό Τμήμα Θάσου του Κεντρικού Λιμεναρχείου Καβάλας. 
Διαθέσιμο οπτικοακουστικό υλικό έχει αναρτηθεί στην ιστοσελίδα www.hcg.gr

